04/12/2013 | Administración LocalMunicipal
Moeche
Modificación da Ordenanza fiscal número 10, reguladora do imposto sobre construcións, instalacións e obrasModificación da Ordenanza fiscal número 10, reguladora do imposto sobre construcións, instalacións e obras

Ao non se ter presentado reclamacións durante o prazo de exposición ao público, queda automaticamente elevado a definitivo o acordo plenario provisional do Concello de Moeche sobre a modificación da Ordenanza fiscal n.º 10, reguladora do imposto sobre construccions, instalacions e obras, cuxo texto íntegro se fai público en cumprimento do artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. ORDENANZA FISCAL N.º 10, REGULADORA DO IMPOSTO SOBRE CONSTRUCIÓNS, INSTALACIÓNS E OBRAS Artigo 1.º.–Feito impoñible.1. Constitúe o feito impoñible do imposto a realización no término municipal de calquera construción, instalación ou obra para as que se esixa a obtención da correspondente licenza de obra urbanística, obtivérase ou non esta licenza, ou para a que se esixa presentación de declaración responsable ou comunicación previa, sempre que a súa expedición corresponda a este Concello.2. As construcións, instalacións ou obras a que se refire o apartado anterior, poderán consistir, entre outras actuacións en:  Movemento de terras  Obras de construción, edificacións e instalacións de nova planta.  Obras de demolición.  Obras en edificacións, tanto as que modifican a estrutura interior ou exterior, como as que modifiquen o aspecto externo.  Aliñacións e rasantes.  Obras de fontanería e sumidoiros  Obras en cemiterios.  Calquera outra construción, instalación e obra que requira licenza urbanística. Artigo 2.º.–Suxeito pasivo.1. Son suxeitos pasivos deste imposto a título de contribuínte, as persoas físicas ou xurídicas e mailas entidades a que fai referencia o art.35.4 da Lei xeral tributaria, propietarias dos inmóbeis sobre os que se realicen as construcións, instalación ou obras, sempre que señan donos das obras, no resto dos casos, considerarase contribuínte quen ostente a condición de dono da obra, construción ou instalación.2. Son suxeitos pasivos substitutos do contribuínte quen solicite a licencia ou presente a correspondente declaración responsable ou comunicación previa ou realice a construción, instalación ou obra, se non foran o propio contribuíntes. Artigo 3.º.–Base Impoñible, cota e devengo.1. A base impoñible deste imposto está constituída polo custo real e efectivo da construción, instalación ou obra; entendéndose por tal, para estes efectos, o custo de execución material de aquela Non forman parte da base impoñible o IVE e demais impostos análogos propios de rexeneres especiais, as taxas, prezos públicos e demais prestacións patrimoniais de carácter.2.–A cota do imposto será o resultado de aplicar á base Impoñible o tipo de gravame.3.–O tipo de gravame será o dous con cinconta por cento (2,50). 4.–O imposto devengarase no intre de comezar a obra, construción ou instalación, aínda que non se teña concedida a correspondente licencia.5.–Producirase o pagamento do imposto aínda que a concesión da licenza veña imposta polas normas que regulan o silencio administrativo positivo. Artigo 4.º.–Exencións e bonificacións.1.– Exencións. –Está exenta do pago do imposto a realización de calquera construción, instalación ou obra da que sexa dono o estado, as comunidades autónomas ou as entidades locais que, estando suxeitas ó mesmo, vaian ser directamente destinadas á estradas, ferrocarrís, portos, aeroportos, obras hidráulicas, saneamentos de poboación e das súas augas residuais, aínda que a súa xestión se leve a cabo por organismos autónomos, tanto si se trata de obras de investimento novo coma de conservación.2.– Bonificacións. –En virtude das atribucións conferidas polo artigo 103.2 TRLRFL, establécense as seguintes bonificacións: a) Establécese unha bonificación do 75% a prol das construcións, instalacións ou obras que sexan declaradas de especial interese ou utilidade municipal, por concorrer circunstancias sociais, culturais, histórico artísticas ou de fomento do emprego que xustifique tal declaración. A dita declaración corresponderá ó Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. b) Establécese unha bonificación do 50% a favor das construcións, instalacións ou obras referentes ás vivendas de protección oficial. Para o goce desta bonificación, o suxeito pasivo deberá aportar, no momento previo á retirada da licenza, a cédula de cualificación provisional como VPO emitida polo Instituto Galego da Vivenda e Solo. c) Establécese unha bonificación do 90% a favor das construcións, instalacións ou obras que favorezan as condicións de acceso e habitabilidade dos discapacitados, sempre que as mesmas non deriven de obrigas impostas polas normas urbanísticas ou de calquera outra natureza, e se dirixan á adaptación das vivendas cando a súa execución derive directamente da situación de discapacidade das persoas físicas que as habiten. En todo caso entenderase que favorecen as condicións de habitabilidade as que cumpran os requisitos que para esta materia estableza a lexislación específica, quedando todo isto suxeito ó preceptivo informe técnico. A porcentaxe de bonificación será sobre o custe real das obras desta clase que directamente se dirixan a executar a dita adaptación.2.1. As porcentaxes das ditas bonificacións non poderán ser acumulativas, aplicándose no seu caso, a máis beneficiosa para o suxeito pasivo.2.2. A bonificación deberá solicitarse sempre antes do inicio das construcións, instalacións ou obras, no impreso facilitado ó efecto pola administración municipal.2.3. A solicitude de bonificación deberá achegar a documentación requirida polo departamento xestor do imposto, así como declaración expresa da obriga de comunicar o inicio e o final das obras, e de mantemento das condicións de uso ou destino autorizado.2.4. No caso de non realizarse as obras que integran o aspecto obxectivo da bonificación, deberá abonarse a parte do imposto que se deixase de ingresar como consecuencia da bonificación practicada e os intereses devengados. A tal fin, a administración municipal, poderá comprobar a adecuación das obras efectuadas coa actuación da construción bonificada, así como realizar cantas actuacións de policía considere oportunas para acreditar o disfrute do beneficio. Artigo 5.º.–Xestión.1. Cando se conceda a licenza perceptiva ou se presente a declaración responsable ou a comunicación previa, ou cando ou cando, non téndose solicitado, concedida ou denegada aínda dita licenza, se inicie a construción, instalación ou obra, practicarase unha liquidación provisional a conta, determinándose a base impoñible: a) En función do presuposto presentado polos interesados, sempre que o mesmo estivera visado polo Colexio Oficial correspondente, cando isto constitúa un requisito preceptivo. b) Cando non se presente presuposto visado ou o presentado sexa manifestamente inferior ó custo real e efectivo da constrición, instalación ou obra, a criterio dos servizos técnicos municipais, a base impoñible determinarase por ditos servizos en función dos prezos modulares indicados no anexo.2. Unha vez rematada a construción, instalación ou obra e tendo en conta o custe real e efectivo da mesma, o Concello, mediante a oportuna comprobación administrativa modificará, no seu caso, a base impoñible a que se refire o apartado anterior, practicando a correspondente liquidación definitiva e esixindo do suxeito pasivo ou reintegrándolle, no seu caso, a cantidade que corresponda. Cando se produza calquera circunstancia que modifique o custe real e efectivo das obras, construcións ou instalacións que serviron de base para a determinación da cota tributaria, os suxeitos pasivos están obrigados a presentar, no prazo dun mes, declaración complementaria e a ingresar simultaneamente o importe que resulte. As devolucións, cando procedan, axustaranse ao procedemento establecido para as devolucións de ingresos indebidos. Artigo 6.º.–Inspección e recadación. A inspección e recadación do imposto realizarase de conformidade co previsto na Lei xeral tributaria e demais Leis reguladoras da materia e disposicións de desenvolvemento. Artigo 6.º.–Infraccións e sancións. En todo o referente á cualificación das infraccións tributarias, así como a determinación das sancións que polas mesmas corresponda en cada caso; estarase ó réxime establecido na Lei xeral tributaria e nas disposicións que a complementan e desenrolan. Disposición final. A presente Ordenanza entrara en vigor o dia seguinte da súa publicación no BOP e será de aplicación dende o 1 de xaneiro de 2014 permanecendo en vigor ata a súa modificación u derrogación expresas. ANEXO Cando non se presente xunto coa solicitude de licencia presuposto visado, o presentado sexa manifestamente inferior ó custo real e efectivo da construción, instalación ou obra, a criterio dos servizos técnicos municipais, ou non se presente solicitude de licencia, a base impoñible determinarase por ditos servizos técnicos en función dos prezos modulares establecidos no cadro seguinte. Contra o presente acordo, conforme ao artigo 19 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, poderase interpoñer polos interesados recurso contencioso-administrativo no prazo de dous meses, contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza da Coruña. Moeche a 27 de novembro de 2013. O alcalde Asdo.: Julio López Romeo